તેની પાછળનું કારણ સરકારની લોક કલ્યાણ યોજનાઓ અને સરકારી તીજોરી પરનો ભાર ઓછો કરવા ફંડ ભેગુ કરવાનું છે. સરકારનું માનવું છે કે જો તે એક્સાઇઝ ડ્યુટી ઘટાડશે તો સરકારી તીજોરી પર ભારણ વધશે અને તેના કારણે મોંઘવારી પણ વધશે જે હાલ પેટ્રોલ-ડીઝલના ભાવ ઉંચકાયા છતા મહદ્અંશે કંટ્રોલમાં છે. સરકારનું માનવું છે કે કોઈપણ પગલું ઉતાવળથી લેતા પહેલા થોડો સમય વેઇટ એન્ડ વોચની નીતિ અપનાવી જોઈએ. તો બીજીબાજુ ક્રુડ ઓઇલના વધતા ભાવો વચ્ચે આંતરરાષ્ટ્રીય માર્કેટમાં પ્રતિ બેરલ બે ડૉલરનો ઘટાડો થયો છે. ક્રુડ ઓઇલ ઉત્પન્ન કસરતા દેશોના સમૂહ ઓપેકની આગેવાની કરનાર સાઉદી અરબ અને તેના સહયોગી રશિયાએ સંકેત આપ્યા છે કે તેઓ આગામી બે વર્ષ માટે પ્રોડક્શનમાં ઘટાડો કરવા સહમત થયા છે.